АҚШ Түркияға қару-жарақ жеткізуді доғарады
"АҚШ Түркияға қару-жарақ жеткізуді доғарады" | "https://abai.kz/post/88294"
TITLE: АҚШ Түркияға қару-жарақ жеткізуді доғарады
URL: https://abai.kz/post/88294
META: "АҚШ Түркияға қару-жарақ жеткізуді доғарады" | "https://abai.kz/post/88294"
DATE: 03.04.2019
AUTHOR(s): Abai.kz
TOTAL WORDS: 127
TEXT: АҚШ-тың қорғаныс министрлігі Вашингтонның Түркияға F-35 жойғышына жабдық жеткізуді тоқтатынын мәлімдеді. Бұл Анкараның ресейлік С-400 зенит-зымыран кешенін сатып алуына байланысты жауабы болды. Түркия 2017 жылы Ресеймен С-400 зымыран кешенін сатып алу жөнінде келісімге келген. Бірақ былтыр жыл соңында Анкара АҚШ-тан Patriot зымыран кешенін үш жарым млрд долларға сатып алған. АҚШ және НАТО өкілдері Түркияға бірнеше рет ескерту жасап, ресейлік зымыран жүйесі НАТО-ның зымыранға қарсы қорғанысымен бірлесіп жұмыс істей алмайды деген. Вашингтон Анкараны Ресей қару-жарағынан бас тартады деп үміттенді. Бірақ Түркия билігі америкалық зенит-зымыран кешені Ресейдің С-400 жүйесін алмастыра алмайды деді. Енді АҚШ-тың жоғарыдағы шешімі Түркияның сыртқы істер министрі Мевлют Чавушоглуның осы аптада Вашингтонға НАТО саммитіне қатысу үшін жоспарланған сапарын қиындатуы мүмкін. НАТО бас хатшысы Йенс Столтенберг НАТО-ның Ресеймен қарым-қатынасы күн тәртібінде бірінші кезекте қаралады деп мәлімдеді. Abai.kz
